Oficialusis leidinys L 165 , 04/07/1996 p. 0040 - 0042



Komisijos sprendimas 1996 m. birželio 21 d. iš dalies keičiantis Tarybos direktyvos 92/118/EEB, nustatančios gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją, I priedo 7 skyrių (tekstas svarbus EEE) (96/405/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją [1], su paskutiniais pakeitimais, padarytais Sprendimu 96/340/EB [2], ypač į jos 15 straipsnio antrą pastraipą, kadangi taikant nustatytas taisykles atsirado sunkumų dėl gyvūninės kilmės kraujo ir kraujo produktų, neskirtų vartoti žmonėms, importo; kadangi reikėtų nustatyti išsamesnes taisykles dėl įvairių gyvūninės kilmės kraujo produktų kategorijų; kadangi, siekiant aiškumo, reikėtų iš naujo parengti Direktyvos 92/118/EEB I priedo 7 skyrių; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 92/118/EEB I priedo 7 skyrius pakeičiamas šio sprendimo priedu. 2 straipsnis Šis sprendimas taikomas nuo 1996 m. liepos 1 d. 3 straipsnis Šis sprendimas skirtas valstybėms narėms. Priimta Briuselyje, 1996 m. birželio 21 d. Komisijos vardu Franz Fischler Komisijos narys [1] OL L 62, 1993 3 15, p. 49. [2] OL L 129, 1996 5 30, p. 35. -------------------------------------------------- PRIEDAS "7 SKYRIUS Kanopinių gyvūnų ir naminių paukščių kraujas ir kraujo produktai (išskyrus arklinių šeimos gyvūnų serumą) I. Šviežias kraujas ir kraujo produktai, skirti vartoti žmonėms A. Prekyba 1. Prekybai kanopinių gyvūnų ir naminių paukščių šviežiu krauju, skirtu vartoti žmonėms, galioja gyvūnų sveikatos reikalavimai, taikomi šviežiai mėsai pagal Tarybos direktyvas 72/461/EEB [1], 91/494/EEB [2] arba 91/495/EEB [3]. 2. Prekybai kraujo produktais, skirtais vartoti žmonėms, galioja gyvūnų sveikatos reikalavimai, nustatyti šios direktyvos 11 skyriuje. B. Importas 1. Pagal Tarybos direktyvą 72/462/EEB [4] importuoti naminių kanopinių gyvūnų, skirtų vartoti žmonėms, šviežią kraują draudžiama. Naminių paukščių, skirtų vartoti žmonėms, šviežio kraujo importui galioja gyvūnų sveikatos reikalavimai, nustatyti Direktyvoje 91/494/EEB. Ūkiuose auginamų medžiojamųjų gyvūnų, skirtų vartoti žmonėms, šviežio kraujo importui galioja gyvūnų sveikatos reikalavimai, nustatyti šios direktyvos 11 skyriuje. 2. Kraujo produktų, skirtų vartoti žmonėms, įskaitant nurodytuosius Tarybos direktyvoje 77/99/EEB [5], importui galioja gyvūnų sveikatos reikalavimai, taikomi mėsos produktams pagal Direktyvą 72/462/EEB ir šią direktyvą, nepažeidžiant šio priedo 6 skyriuje nurodytų taisyklių dėl perdirbtų gyvūninių baltymų produktų kraujo pagrindu. II. Šviežias kraujas ir kraujo produktai, neskirti vartoti žmonėms A. Apibrėžimai Šiame punkte vartojami tokie apibrėžimai: kraujas - natūralus kraujas pagal Direktyvoje 90/677/EEB pateiktą "nepavojingos medžiagos" apibrėžimą; kraujo produktai - kraujo dalelės, kurios gali būti apdorotos kitais būdais, nei numatyta Direktyvoje 90/667/EEB, arba - kraujas, kuris gali būti apdorotas kitais būdais, nei numatyta Direktyvoje 90/667/EEB; in vitro diagnostikoje naudojami produktai - supakuotas produktas, kurio sudėtyje yra kraujo produktų, paruoštas naudoti galutiniam naudotojui kaip reagentą, reagentų produktą, kalibratorių, reikmenį ar bet kokią kitokią sistemą, naudojant atskirai arba derinant, skirtas naudoti in vitro tiriant žmogaus ar gyvūninės kilmės mėginius, išskyrus donorų organus ar kraują, išskirtinai ar iš principo fiziologinei būklei, sveikatos būklei, ligoms ar genetiniams pakitimams diagnozuoti arba saugai bei suderinamumui su reagentais nustatyti; laboratorinis reagentas - supakuotas produktas, kurio sudėtyje yra kraujo produktų, paruoštas naudoti galutiniam naudotojui ir skirtas naudoti kaip laboratorinis reagentas, reagentų produktas, naudojant vieną arba derinyje; apdorojimas - ne trumpiau kaip tris valandas apdorojama termiškai 65 °C temperatūroje, po kurio patikrinamas veiksmingumas, arba - švitinimas 2,5 megaradų spinduliais arba gama spinduliais, po kurio patikrinamas veiksmingumas, arba - per tris valandas pH pakeičiamas iki pH 5, po kurio patikrinamas veiksmingumas, arba - šio priedo 4 skyriuje numatytas apdorojimas, arba - bet koks kitas procesas, nustatytas 18 straipsnyje nustatyta tvarka. B. Prekyba Prekybai krauju ir kraujo produktais galioja gyvūnų sveikatos reikalavimai, nustatyti šios direktyvos II skyriuje ir Direktyvoje 90/667/EEB. C. Importas 1. Kraujo importui galioja gyvūnų sveikatos reikalavimai, nustatyti šio priedo 10 skyriuje. 2. a) importuoti kraujo produktus leidžiama tuo atveju, jei prie kiekvienos siuntos yra pridėtas sertifikatas, kurio forma nustatoma 18 straipsnyje nustatyta tvarka, patvirtinantis, kad: - produktai kilę iš trečiųjų šalių, kuriose ne mažiau kaip 24 mėnesius nebuvo užregistruota snukio ir nagų ligos atvejų ir 12 mėnesių nebuvo užregistruota vezikulinio stomatito, kiaulių vezikulinės ligos, galvijų maro, smulkiųjų atrajotojų maro, Rifto slėnio karštligės, mėlynojo liežuvio ligos, afrikinio arklių maro, klasikinio kiaulių maro, afrikinio kiaulių maro, Niukaslio ligos ar paukščių gripo ligų atvejų ir kuriose ne mažiau kaip 12 mėnesių nebuvo vakcinuojama nuo šių ligų. Veterinarijos sertifikatai gali būti išduodami pagal gyvūnų, iš kurių gauti kraujo produktai, rūšis, arba - jei kraujo produktai gauti iš galvijų, produktai yra kilę iš trečiųjų šalių teritorijų, atitinkančių pirmos įtraukos reikalavimus, iš kurių pagal Bendrijos teisės aktus leidžiama importuoti galvijus, jų šviežią mėsą ir spermą. Kraujas, iš kurio pagaminti produktai, privalo būti gyvūnų, kilusių iš tokių trečiųjų šalių teritorijų, ir privalo būti surinktas: - iš skerdyklų, patvirtintų pagal Bendrijos teisės aktus, arba - iš skerdyklų, kurios yra trečiųjų šalių kompetentingų institucijų patvirtintos ir prižiūrimos. Komisijai ir valstybėms narėms privaloma pranešti tokių skerdyklų adresus ir patvirtinimo numerius, arba - jei kraujo produktai yra gauti iš galvijų, produktai yra apdoroti, užtikrinant, kad juose nėra pirmoje įtraukoje nurodytų ligų sukėlėjų, arba - jei kraujo produktai yra gauti iš galvijų, produktai atitinka šio priedo 10 skyriuje nustatytus reikalavimus. Tokiais atvejais pakuočių negalima atidaryti sandėliuojant, o perdirbimo įmonė privalo apdoroti tokius produktus; b) konkretūs reikalavimai, keliami produktų, kuriuos naudoja kaip laboratorinius reagentus bei in vitro diagnostikoje, importui, nustatomi, jei reikia, 18 straipsnyje nustatyta tvarka. III. Bendrosios nuostatos Išsamios šio skyriaus taikymo taisyklės, jei reikia, priimamos 18 straipsnyje nustatyta tvarka." [1] OL L 302, 1972 12 31, p. 24. [2] OL L 268, 1991 9 24, p. 35. [3] OL L 268, 1991 9 24, p. 41. [4] OL L 302, 1972 12 31, p. 28. [5] OL L 26, 1977 1 31, p. 85. --------------------------------------------------